Държавен вестник, бр. 77, 2011 г., стр. 6

СТР.  6	
Д Ъ Р Ж А В Е Н  В Е С Т Н И К 	
БРОЙ  77
8. проспектът и/или документът с клю­
чова информация за инвеститорите на ин­
вестиционното дружество не съответства на 
изискванията на този закон и на актовете по 
прилагането му;
9. съгласно закона или устава си инвес­
тиционното дружество не може да предлага 
акциите си на територията на Република 
България;
10. не са осигурени в достатъчна степен 
интересите на инвеститорите;
11. управляващото дружество не е получило 
разрешение за извършване на дейност съгласно 
Директива 2009/65/ЕО на Европейския пар­
ламент и на Съвета от 13 юли 2009 г. относно 
координирането на законовите, подзаконовите 
и административните разпоредби относно 
предприятията за колективно инвестиране в 
прехвърлими ценни книжа (ПКИПЦК) (ОВ, 
L 302/32 от 17 ноември 2009 г.), наричана 
по-нататък „Директива 2009/65/ЕО“, в своята 
държава членка по произход.
(2) Комисията отказва да издаде разрешение 
за организиране и управление на договорен 
фонд, ако:
1. заявителят не отговаря на изискванията 
на закона;
2. правилата на договорния фонд не отгова­
рят на изискванията на закона и на актовете 
по прилагането му;
3. банката депозитар или договорът с бан­
ката депозитар не отговаря на изискванията 
на закона или на актовете по прилагането му;
4. проспектът и документът с ключова 
информация за инвеститорите на договор­
ния фонд не съответстват на изискванията 
на закона и на актовете по прилагането му;
5. съгласно закона или правилата си дого­
ворният фонд не може да предлага дяловете 
си на територията на Република България;
6. не са осигурени в достатъчна степен 
интересите на инвеститорите;
7. управляващото дружество не е получило 
разрешение за извършване на дейност съглас­
но Директива 2009/65/ЕО в своята държава 
членка по произход.
(3) В случаите по ал. 1, т. 1 – 4, 7 и 8, 
съответно по ал. 2, т. 2, 3 и 4 комисията 
може да откаже да издаде лиценз, съответно 
разрешение само ако заявителят не е отстра­
нил несъответствията или не е представил 
изискуемите документи в определения от 
нея срок, който не може да бъде по-кратък 
от един месец.
(4) Отказът на комисията се мотивира 
писмено.
Чл. 16. В случаите на отказ по чл. 15 
заявителят може да направи ново искане за 
издаване на лиценз, съответно разрешение не 
по-рано от 6 месеца от влизането в сила на 
решението за отказ.
Чл. 17. (1) Агенцията по вписванията впис­
ва инвестиционното дружество в търговския 
регистър, след като є бъде представен съот­
ветният лиценз, издаден от комисията.
(2) Инвестиционното дружество уведомява 
комисията за вписването в 7-дневен срок от 
извършването му.
Чл. 18. (1) Промяна в правилата, съответно 
в устава на колективна инвестиционна схема, 
замяна на банката депозитар и на управля­
ващото дружество, промяна в правилата за 
управление на риска, правилата за оценка на 
портфейла и за определяне нетната стойност 
на активите и промяна в договора за депо­
зитарни услуги се допуска след одобрение от 
заместник-председателя.
(2) За издаване на одобрение по ал. 1 се 
подава заявление по образец, одобрен от за­
местник-председателя. Заместник-председате­
лят издава или отказва да издаде одобрението 
по ал. 1 в 14-дневен срок от получаване на 
заявлението с приложенията към него, а ако 
са поискани допълнителни информация и 
документи – от получаването им.
(3) Въз основа на представените доку­
менти заместник-председателят установява 
доколко са спазени изискванията за издаване 
на исканото одобрение. Ако представените 
данни и документи са непълни или нередов­
ни или е нужна допълнителна информация, 
заместник-председателят изпраща съобщение 
и определя срок за отстраняване на устано­
вените непълноти и несъответствия или за 
предоставяне на допълнителна информация 
и документи.
(4) Ако съобщението по ал. 3 не бъде 
прието на посочения от заявителя адрес за 
кореспонденция, срокът за отстраняване на 
непълноти и несъответствия, съответно за 
представяне на допълнителна информация и 
документи тече от поставянето на съобщени­
ето на специално определено за целта място 
в сградата на комисията. Това обстоятелство 
се удостоверява с протокол, съставен от 
длъжностни лица, определени със заповед на 
заместник-председателя.
(5) Заместник-председателят отказва да 
издаде одобрение по ал. 1, ако не са спазени 
изискванията на закона или на актовете по 
прилагането му или не са осигурени интере­
сите на инвеститорите. Отказът се мотивира 
писмено.
(6) Заявителят се уведомява писмено за 
взетото решение в тридневен срок.
(7) Агенцията по вписванията вписва в 
търговския регистър промяната в устава на 
инвестиционното дружество след представяне 
на одобрението на заместник-председателя.
Чл. 19. (1) Комисията отнема издадения 
лиценз, ако инвестиционното дружество: